CELEX: C2007/117/13
Language: et
Date: 2007-05-26 00:00:00
Title: Kohtuasi C-128/07: Eelotsusetaotlus, mille esitas Commissione tributaria provinciale di Latina (Itaalia) 5. märtsil 2007  — Angelo Molinari versus Agenzia Entrate Ufficio Latina

26.5.2007   
            
            
               ET
            
            
               Euroopa Liidu Teataja
            
            
               C 117/8
            
         Eelotsusetaotlus, mille esitas Commissione tributaria provinciale di Latina (Itaalia) 5. märtsil 2007 — Angelo Molinari versus Agenzia Entrate Ufficio Latina
   (Kohtuasi C-128/07)
   (2007/C 117/13)
   Kohtumenetluse keel: itaalia
   Eelotsusetaotluse esitanud kohus
   Commissione tributaria provinciale di Latina
   Põhikohtuasja pooled
   
      Hageja: Angelo Molinari
   
      Kostja: Agenzia Entrate Ufficio Latina
   Eelotsuse küsimused
   
               1.
            
            
               Kas kohtuotsust C-207/04 (1) tuleb tõlgendada nii, et Itaalia seadusandja oleks pidanud naistele ette nähtud soodsat vanusepiiri laiendama ka meestele?
            
         
               2.
            
            
               Kas käesolevas asjas tuleks otsustada, et vähemalt viiekümneaastaste meeste puhul tuleks vabatahtliku töölt lahkumise soodustamiseks makstavale hüvitisele kohaldada sellist maksumäära, mis on võrdne 50 %-ga lahkumishüvitise (T.F.R) maksustamisel kohaldatavast maksumäärast?
            
         
               3.
            
            
               Kas võttes arvesse, et maksukohustuslase poolt füüsilise isiku tulumaksuna (Irpef) makstud summad ei kujuta endast osa tema palgast, kuna seda ei maksa tööandja töösuhtest tulenevalt, ja arvestades, et tööandja poolt töötaja töölt lahkumise soodustamiseks makstud summa ei ole oma olemuselt palk, on ühenduse õigusega kooskõlas otsustada, et eri vanusepiiride sätestamine naistele ja meestele (vastavalt 50 ja 55 aastat) on vastuolus ühenduse õigusega vaatamata sellele, et direktiiv 79/7 (2) lubab liikmesriikidel säilitada erinevused pensioniea osas?
            
         
               4.
            
            
               Kas Euroopa Kohtule hinnangu andmiseks saadetud kohtuasja aluseks oleva siseriikliku normi rakendamine on vastuolus ühenduse õiguse (nõukogu 9. veebruari 1976. aasta direktiiv 76/207/EMÜ (3), mis keelab diskrimineerimise soo alusel) tõlgendusega või mitte, ja kas põhikohtuasja menetlev kohus peab selle siseriikliku normi (vabariigi presidendi dekreedi nr 917/86 artikli 17, muudetuna artikli 19, lõige 4a) sellest tulenevalt tunnistama ühenduse õigusega vastuolus olevaks või mitte?
            
         
      (1)  EKL 2005, lk I-7453.
   
      (2)  EÜT L 6, lk 24; ELT eriväljaanne 05/01, lk 215.
   
      (3)  EÜT L 39, lk 40; ELT eriväljaanne 05/01, lk 187.